ai4bharat/Pralekha huggingface dataset:
विज्ञान एवं प्रौद्योगिकी मंत्रालय
चार ब्रिक्स  देशों के वैज्ञानिक कोविड-19 महामारी का गुणसूत्रीय अनुक्रमण  और गणितीय मॉडल तैयार करेंगे
भारतीय वैज्ञानिक, चीन, रूस और ब्राजील के वैज्ञानिकों के साथ मिलकर एसएआरएस सीओवी-2 का गुणसूत्रीय अनुक्रमण की  करेंगे और कोविड-19 महामारी के महामारी विज्ञान और उसके गणितीय मॉडलिंग पर अध्ययन करेंगे। इससे इस वायरस के आनुवंशिक उत्परिवर्तन और पुनर्संयोजन के साथ-साथ इसके वितरण का पता लगाने में मदद मिलेगी और इस वायरस के भविष्य में प्रसार के बारे में अनुमान भी लगाया जा सकेगा ।
आनुवंशिक उत्परिवर्तन  और वायरस के पुनर्संयोजन  की पहचान के लिए एक संपूर्ण-गुण सूत्रीय  अनुक्रमण की आवश्यकता होती है जबकि महामारी विज्ञान के अध्ययन इसके वितरण का आकलन करने में मदद कर सकते हैं। भविष्य में इसके प्रसार का आकलन करने के लिए गणितीय मॉडलिंग की आवश्यकता पडती है।
इसको ध्यान में रखते हुए विभिन्न पृष्ठभूमियों के वैज्ञानिकों और इंजीनियरों की विशेषज्ञता को एक साथ समाहित करते हुए एक शोध योजना बनाई गई है। पर्यावरण केंद्र, विज्ञान और प्रौद्योगिकी संस्थान, जवाहरलाल नेहरू प्रौद्योगिकी विश्वविद्यालय हैदराबाद, की प्रोफेसर डॉ. सी. शशिकला, इंस्टीट्यूट ऑफ माइक्रोबायोलॉजी, चीनी विज्ञान अकादमी, बीजिंग, चीन, प्रोफेसरेट सीनियर इंजीनियर युहुआ शिन, मौलिक और परिवर्तनीय औषधि के संघीय अनुसंधान केंद्र , टिमकोवा, रूस के वरिष्ठ शोध कर्ता इवान सोबोलेव, श्वसन वायरस और खसरा प्रयोगशाला, ब्राजील के ओस्वाल्डो क्रूज़ संस्थान , फियोक्रूज़, रियो डी जनेरियो, ब्राजील की डॉ मारिल्डा मेंडोंका सिकीरा मिलकर इस ब्रिक्स-बहुपक्षीय अनुसंधान और विकास परियोजना के विभिन्न पक्षों पर अध्ययन करेंगे।
विज्ञान और प्रौद्योगिकी विभाग द्वारा समर्थित इस शोध के तहत, भारत और ब्राजील के वैज्ञानिक अपशिष्ट जल आधारित महामारी विज्ञान  निगरानी के लिए मेटाजेनोम विश्लेषण के माध्यम से पर्यावरणीय नमूनों में एसएआरएस सीओवी-2 वायरस के वितरण का आकलन करेंगे। चीनी और रूसी वैज्ञानिक श्वसन रोगों के लक्षणों वाले रोगियों से ली गई जैविक सामग्री  में एसएआरएस सीओवी-2 की वास्तविक  पीसीआर पहचान करेंगे और जीनोमिक परिवर्तनशीलता, तुलनात्मक जीनोमिक्स और फ़ाइलोजेनेटिक विश्लेषण की जांच करेंगे।
भारत, चीन, रूस और ब्राजील के जीनोमिक, मेटाजीनोमिक और महामारी विज्ञान के आंकड़ों को इस वायरस के प्रसार नेटवर्क और उसकी गतिशीलता को प्रकट करने के लिए उत्परिवर्तन विश्लेषण, जनसंख्या आनुवंशिकी, फ़ाइलोजेनेटिक संबंध, पुनर्संयोजन विश्लेषण और जोखिम मूल्यांकन के लिए गणितीय मॉडल विकसित करने के लिए एकीकृत किया जाएगा। यह वायरस के प्रसार के तरीकों और उसकी गतिशीलता का पता लगाने में मदद कर सकता है। विभिन्न समूहों द्वारा विकसित डेटाबेस भी विभिन्न क्षेत्रों में वायरस के वितरण और अस्तित्व बनाए रखने की तुलना करेगा और प्रासंगिक प्रारंभिक चेतावनी प्रणाली की निगरानी करेगा।
सूक्ष्म जीव विज्ञान  संस्थान, चीन की चीनी विज्ञान अकादमी, रूस के मौलिक और अनुवाद चिकित्सा के संघीय अनुसंधान केंद्र और श्वसन वायरस और खसरा प्रयोगशाला, ब्राजील के ओस्वाल्डो क्रूज़ संस्थान से आए अंतर्राष्ट्रीय सहयोगियों की क्षमताओं को देखते हुए इस सहयोगी अनुसंधान योजना को विकसित किया गया है। यह अध्ययन चार अलग-अलग देशों के आंकड़ों को आपस में साझा करने और उनका विश्लेषण करने एवं वायरस के प्रसार के तरीकों और संचरण की गतिशीलता को समझने के लिए एक साझा मंच प्रदान करेगा।
अधिक जानकारी के लिए डॉ सी. शशिकला  से संपर्क किया जा सकता है।
ब्रिक्स एसटीआई फ्रेमवर्क कार्यक्रम के बारे में अधिक जानने के लिए देखें
प्रधानमंत्री कार्यालय
प्रधानमंत्री ने संयुक्त राज्य अमेरिका की कांग्रेस की संयुक्त बैठक को संबोधित करने का निमंत्रण स्वीकार किया
प्रधानमंत्री श्री नरेन्द्र मोदी संयुक्त राज्य अमेरिका की कांग्रेस की संयुक्त बैठक को संबोधित करने के सदन के अध्यक्ष केविन मैक्कार्थी के निमंत्रण को स्वीकार कर सम्मानित महसूस कर रहे हैं। प्रधानमंत्री ने साझा लोकतांत्रिक मूल्यों, दोनों देशों के लोगों के बीच मजबूत आपसी संबंधों और वैश्विक शांति एवं समृद्धि के प्रति अटूट प्रतिबद्धता की नींव पर बनी भारत और अमेरिका के बीच व्यापक वैश्विक रणनीतिक साझेदारी पर गर्व व्यक्त किया।
संयुक्त राज्य अमेरिका के सदन के अध्यक्ष केविन मैक्कार्थी के एक ट्वीट का जवाब देते हुए, प्रधानमंत्री ने ट्वीट किया:
“केविन मैक्कार्थी, मिच मैककोनेल, चार्ल्स शूमर और हकीम जेफ्रीस को इस अनुग्रहपूर्ण निमंत्रण के लिए धन्यवाद। मैं इसे स्वीकार करके सम्मानित महसूस कर रहा हूं और एक बार फिर कांग्रेस की संयुक्त बैठक को संबोधित करने लिए उत्सुक हूं। हमें साझा लोकतांत्रिक मूल्यों, दोनों देशों के लोगों के बीच मजबूत आपसी संबंधों और वैश्विक शांति एवं समृद्धि के प्रति अटूट प्रतिबद्धता की नींव पर बनी अमेरिका के साथ हमारी व्यापक वैश्विक रणनीतिक साझेदारी पर गर्व है।”
रक्षा मंत्रालय
भारतीय तटरक्षक ने तिलांचोंग द्वीप के करीब सात मछुआरों को बचाया
भारतीय तटरक्षक  ने दिनांक 01 जुलाई, 2021 को पोर्ट ब्लेयर से लगभग 350 किलोमीटर दक्षिण में तिलांचोंग द्वीप के करीब समुद्र सात चालक दल के साथ एक परेशानी में पड़ी मछली पकड़ने वाली नौका 'आरएसएन-टू' को बचाया। समुद्री बचाव समन्वय केंद्र  पोर्ट ब्लेयर को दिनांक 30जून, 2021 को करीब 1130 बजे संकट का अलर्ट मिला। चूंकि अलर्ट एक अपंजीकृत संकट चेतावनी ट्रांसमीटर  से जारी किया गया था, आईसीजी ने मत्स्य पालन अधिकारियों के साथ जानकारी साझा की जिसमें कहा गया था कि यह नौका चालक दल के सात सदस्यों के साथ मछली पकड़ने के लिए दिनांक 28 जून, 2021 को पोर्ट ब्लेयर से रवाना हुई थी।
फौरन एक समन्वित खोजबीन एवं बचाव अभियान शुरू किया गया और कामोर्ता से आईसीजी जहाज सी-422 को क्षेत्र में खोज का जिम्मा सौंपा गया। खोजबीन के प्रयासों को और बढ़ाने के लिए आईसीजी जहाज विश्वस्त और डोर्नियर विमान तैनात किए गए। समन्वित तलाशी अभियान के परिणामस्वरूप मछली पकड़ने वाली नौका का समय पर पता लगाया गया। संचार स्थापित करने पर नौका ने गियर बॉक्स में ख़राबी की वजह से मशीनरी टूटने की सूचना दी।
चालक दल को आईसीजी बोर्डिंग टीम द्वारा बुनियादी आवश्यकताएं और प्राथमिक चिकित्सा प्रदान की गई थी और नौका को खराब चल रहे मौसम के कारण कामोर्ता तक जाने के लिए आईसीजी जहाज विश्वस्त द्वारा खींचकर ले जाया गया। चालक दल के सभी सदस्य सुरक्षित और स्वस्थ बताए जा रहे हैं। आईसीजी नौका के मालिक और मत्स्य पालन अधिकारियों के साथ लगातार संवाद बनाए हुए है।
एमजी/एएम/एबी/डीसी
(Visitor Counter : 231
विधि एवं न्याय मंत्रालय
न्याय विभाग ने “यह मेरा कर्तव्य” अभियान के प्रचार-प्रसार के लिए विश्व पुस्तक मेले में भाग लिया
संविधान की प्रस्तावना पढ़ने और प्रमाण पत्र प्राप्त करने के लिए एक कियोस्क बनाया गया
पिछले एक वर्ष से नागरिकों के कर्तव्य के प्रति जागरूकता निर्माण की गतिविधियों को जारी रखते हुए न्याय विभाग नई दिल्ली विश्व पुस्तक मेला, 2020 में भाग ले रहा है। यह पुस्तक मेला 04 से 12 जनवरी, 2020 तक प्रगति मैदान, नई दिल्ली में आयोजित किया गया है। नेशनल बुक ट्रस्ट द्वारा आयोजित विश्व पुस्तक मेले में एक स्टॉल  ‘संविधान और नागरिकों के कर्तव्य’ लगाया गया है। स्टॉल में डिजिटल प्रदर्शनी लगाई गई है जिसमें संविधान, संविधान सभा, संविधान सभा के संस्थापक सदस्यों के भाषणों के मुख्य अंश आदि दिखाए गए हैं।
सभी के लिए और विशेषकर बच्चों के लिए संविधान की प्रस्तावना पढ़ने और प्रमाण-पत्र प्राप्त करने के लिए एक कियोस्क निर्मित किया गया है।
संविधान और नागरिकों के कर्तव्य विषय पर 7 और 9 जनवरी, 2020 को विश्व पुस्तक मेले के थीम पैवेलियन में स्कूली बच्चों के लिए एक क्विज प्रतियोगिता आयोजित की जाएगी। विजेताओं को पुरस्कार भी दिए जाएंगे।
मुख्य हॉल की बाहरी दीवार पर संविधान की प्रस्तावना और मूल कर्तव्यों को प्रदर्शित किया गया है ताकि लोग इसे पढ़कर संविधान के बारे में अधिक जानकारी प्राप्त करें तथा प्रस्तावना व मूल कर्तव्यों के लिए अपनी प्रतिबद्धता दिखलाएं।
युवा कार्यक्रम एवं खेल मंत्रालय
पहली बार आयोजित फिट इंडिया क्विज के प्रारंभिक दौर के परिणाम घोषित, क्विज के प्रारंभिक दौर में उत्तर प्रदेश के छात्रों को शीर्ष स्थान
मुख्य बातें
- ग्रेटर नोएडा स्थित दिल्ली पब्लिक स्कूल के दिव्यांशु चमोली ने शीर्ष स्थान प्राप्त किया, दूसरा स्थान सनबीम स्कूल, लहरतारा, वाराणसी के शाश्वत मिश्र को मिला
- फिट इंडिया क्विज के प्रारंभिक दौर में देश भर के 659 से अधिक जिलों के 13,502 स्कूलों के प्रतिभागियों ने भाग लिया, जिनमें से 36 राज्यों एवं केन्द्र - शासित प्रदेशों के 361 स्कूलों के छात्रों का चयन अब स्टेट राउंड के लिए किया गया है
- इस क्विज में रखी गई 3.25 करोड़ रुपये की पुरस्कार राशि को क्विज के विभिन्न चरणों के दौरान विजेता स्कूलों और छात्रों को प्रदान किया जाएगा
पहली बार आयोजित फिट इंडिया क्विज, जोकि भारत में छात्रों का सबसे बड़ा खेल और फिटनेस क्विज है, के प्रारंभिक दौर के परिणाम आज पहले दौर की रैंकिंग में शीर्ष स्थान प्राप्त करने वाले राज्य के बारे में लगाए जा रहे कयासों के बीच घोषित कर दिए गए। युवा कार्यक्रम एवं खेल मंत्रालय द्वारा आयोजित इस देशव्यापी प्रतियोगिता के परिणामों से यह स्पष्ट हुआ है कि उत्तर प्रदेश के दो छात्रों ने अन्य सभी राज्यों के छात्रों की तुलना में बेहतर प्रदर्शन करते हुए प्रारंभिक दौर में सबसे अधिक अंक प्राप्त किया है।
ग्रेटर नोएडा स्थित दिल्ली पब्लिक स्कूल के दिव्यांशु चमोली ने जहां शीर्ष स्थान प्राप्त किया, वहीँ दूसरा स्थान सनबीम स्कूल, लहरतारा, वाराणसी के शाश्वत मिश्र को मिला।
इन दोनों के बाद, लड़कियों में, बेंगलुरु स्थित बाल्डविन गर्ल्स हाई स्कूल की अर्कमिता का स्थान है, जिसने कर्नाटक राज्य की ओर से सबसे अधिक अंक भी प्राप्त किया है।
फिट इंडिया क्विज के प्रारंभिक दौर में देश भर के 659 से अधिक जिलों के 13,502 स्कूलों के प्रतिभागियों ने भाग लिया, जिनमें से 36 राज्यों और केन्द्र - शासित प्रदेशों के 361 स्कूलों के छात्रों का चयन अब स्टेट राउंड के लिए किया गया है। इस क्विज में रखी गई 3.25 करोड़ रुपये की पुरस्कार राशि को क्विज के विभिन्न चरणों के दौरान विजेता स्कूलों और छात्रों को प्रदान किया जाएगा।
इस क्विज के प्रारंभिक दौर का आयोजन नेशनल टेस्टिंग एजेंसी द्वारा किया गया था। यह वही संस्थान है, जो आईआईटी और जेईई प्रवेश परीक्षाओं का आयोजन करता है। प्रारंभिक दौर में उच्च अंकों के साथ शीर्ष स्तर पर रहने वाले छात्र स्टेट राउंड में प्रवेश करेंगे और अपने संबंधित राज्य का चैंपियन बनने के लिए प्रतिस्पर्धा करेंगे।
36 स्कूली टीमें  फिर नेशनल राउंड में जायेंगी। नेशनल राउंड का आयोजन इस साल के अंत में होगा और इसे स्टार स्पोर्ट्स पर प्रसारित तथा कई सोशल मीडिया चैनलों पर वेबकास्ट किया जाएगा।
प्रत्येक स्तर पर इस क्विज के विजेताओं  को नकद पुरस्कार और भारत के पहले फिट इंडिया राज्य/राष्ट्रीय स्तर के क्विज का चैंपियन कहलाने का सम्मान मिलेगा।
इस क्विज का मुख्य उद्देश्य खेलों में भारत के समृद्ध इतिहास के बारे में छात्रों के बीच जागरूकता पैदा करना और उन्हें भारत के सदियों पुराने स्वदेशी खेलों तथा अपने राष्ट्रीय एवं क्षेत्रीय स्तर के खेल नायकों के बारे में अधिक से अधिक बताना है।
वित्त मंत्रालय
डॉ. विवेक जोशी, सचिव, डीएफएस, ने क्षेत्रीय ग्रामीण बैंकों  के वित्तीय प्रदर्शन की समीक्षा बैठक की अध्यक्षता की
वित्तीय सेवा विभाग  के सचिव डॉ. विवेक जोशी ने 11-12 मई, 2023 को कृषि बैंकिंग कॉलेज, पुणे में 'क्षेत्रीय रूबल बैंकों  की वित्तीय स्थिरता और परिचालन व्यवहार्यता को मजबूत करने' पर संगोष्ठी के एक भाग के रूप में आज यहां एक बैठक की अध्यक्षता की। क्षेत्रीय ग्रामीण बैंकों  के प्रदर्शन की समीक्षा के लिए वित्तीय सेवा विभाग  के अपर सचिव, नाबार्ड के अध्यक्ष, आरबीआई के मुख्य महाप्रबंधक , प्रायोजक बैंकों के प्रबंध निदेशक/कार्यकारी निदेशक और भारतीय रिजर्व बैंक  के अध्यक्ष भी उपस्थित थे।
बैठक के दौरान क्षेत्रीय ग्रामीण बैंकों ने अपनी संबंधित व्यवहार्यता योजनाओं में निर्धारित विभिन्न मापदंडों पर हुई प्रगति की समीक्षा की गई। यह नोट किया गया कि 2021-22 की तुलना में 2022-23 में आरआरबी के वित्तीय प्रदर्शन में काफी सुधार हुआ है। बैठक में आरआरबी के प्रौद्योगिकी उन्नयन की आवश्यकता, नॉन परफॉर्मिंग एसेट  में कमी लाने के लिए रणनीतियां, सूचना प्रौद्योगिकी  पहल, वित्तीय समावेशन में सुधार, ग्रामीण क्षेत्रों में ऋण वितरण में वृद्धि और आरआरबी को प्रायोजक बैंकों द्वारा दी जा रही सहायता सहित अन्य मुद्दों पर चर्चा की गई।
डॉ. जोशी ने सभा को संबोधित करते हुए इस बात पर जोर दिया कि प्रायोजक बैंकों को नाबार्ड के साथ साझेदारी में प्रौद्योगिकी अपनाने की सुविधा के लिए अपने संबंधित आरआरबी को सक्रिय रूप से सहयोग करने की आवश्यकता है ताकि वे अपने ग्राहकों को अधिक कुशलता से सेवा प्रदान सकें। डॉ. जोशी ने क्षेत्रीय ग्रामीण बैंकों से अगले एक वर्ष के भीतर व्यवहार्यता योजनाओं में निर्धारित लक्ष्यों को प्राप्त करने के लिए अपने प्रयासों को दोगुना करने का भी आग्रह किया।
संचार एवं सूचना प्रौद्योगिकी मंत्रालय
दिल्ली पोस्टल सर्कल ने क्रिसमस और नव वर्ष की बधाई डाक पहुंचाने के लिए विशेष व्यवस्था की
दिल्ली पोस्टल सर्कल ने रेलवे स्टेशनों पर स्थित 34 डाकघरों तथा 2 रेलवे मेल सेवा अधिकारियों को क्रिसमस और न्यू ईयर ग्रीटिंग डाक पहुंचाने के लिए विशेष व्यवस्था की है, जो कि 16.12.2020 से 30.12.2020 तक उपलब्ध कराई गई है। इस अवधि के दौरान इन बधाई डाक के प्राप्त होने और इन्हें त्वरित गति से पहुंचाने की सुविधा के लिए प्रमुख डाकघरों में अलग से काउंटर स्थापित किए जा रहे हैं।
ये केंद्र मौजूदा डाकघर और डाक अधिकारियों के अलावा उपलब्ध कराए जा रहे हैं। जो क्रिसमस और नए साल की बधाई सहित डाक की सभी श्रेणियों को स्वीकार करना जारी रखेंगे।
|
|
1
|
|
अशोक विहार प्रधान डाकघर -110052
|
|
19
|
|
नई दिल्ली सामान्य डाकघर-110001
|
|
2
|
|
सिविल लाइन्स डाकघर -110054
|
|
20
|
|
नई सब्ज़ी मंडी डाकघर-110033
|
|
3
|
|
चाणक्यपुरी डाकघर -110021
|
|
21
|
|
नारायणा इंडस्ट्रियल एस्टेट प्रधान डाकघर-110028
|
|
4
|
|
दिल्ली सामान्य डाकघर -110006
|
|
22
|
|
पटेल नगर डाकघर-110008
|
|
5
|
|
दिल्ली कैंट डाकघर -110010
|
|
23
|
|
पश्चिम विहार डाकघर-110063
|
|
6
|
|
हौज खास डाकघर – 110016
|
|
24
|
|
रमेश नगर प्रधान डाकघर-110015
|
|
7
|
|
इंद्रप्रस्थ प्रधान कार्यालय -110002
|
|
25
|
|
रोहिणी सेक्टर-7 डाकघर-110085
|
|
8
|
|
जनकपुरी डाकघर -110058
|
|
26
|
|
आर.के.पुरम सेक्टर-5 डाकघर-110022
|
|
9
|
|
कृष्णा नगर प्रधान डाकघर -110051
|
|
27
|
|
आर.पी.भवन डाकघर-110004
|
|
10
|
|
करोल बाग डाकघर -110005
|
|
28
|
|
संसद मार्ग प्रधान डाकघर-110001
|
|
11
|
|
केशव पुरम / ओंकार नगर डाकघर -110035
|
|
29
|
|
सरोजिनी नगर प्रधान डाकघर-110023
|
|
12
|
|
कालकाजी प्रधान डाकघर -110019
|
|
30
|
|
सीलमपुर डाकघर-110053
|
|
13
|
|
लोधी रोड प्रधान डाकघर -110003
|
|
31
|
|
एसआरटी नगर डाकघर-110055
|
|
14
|
|
लाजपत नगर डाकघर -110024
|
|
32
|
|
श्रीनिवासपुरी डाकघर-110065
|
|
15
|
|
मालविया नगर डाकघर – 110017
|
|
33
|
|
सरस्वती विहार डाकघर-110034
|
|
16
|
|
मलकागंज डाकघर -110007
|
|
34
|
|
आर.के. पुरम  डाकघर-110066
|
|
17
|
|
महरौली डाकघर -110030
|
|
35
|
|
दिल्ली रेलवे स्टेशन, ट्रांजिट मेल कार्यालय-110006
|
|
18
|
|
मायापुरी डाकघर -110064
|
|
36
|
|
नई दिल्ली रेलवे स्टेशन ट्रांजिट मेल कार्यालय-110001
श्रम और रोजगार मंत्रालय
ईपीएफओ में विशेष अभियान 2.0 और विशेष स्वच्छता अभियान 2.0
लक्ष्य का 99 प्रतिशत  लोक शिकायतों का सफलतापूर्वक समाधान
कबाड़ के निपटारे से 19 लाख रुपये की आमदनी
5 लाख फाइलों की समीक्षा, 95788 का निपटारा
लकवाग्रस्त पेंशनभोगियों के लिए जीवन प्रमाण की सुविधा
ईपीएफओ ने विशेष अभियान 2.0 के तहत निर्धारित लक्ष्य पार किया
ईपीएफओ ने 2 अक्टूबर, 2022 को विशेष अभियान 2.0 और विशेष स्वच्छता अभियान 2.0 कार्यक्रम के शुभारंभ के बाद इसका आगे बढ़कर नेतृत्व किया। इसने विशेष अभियान एससीडीपीएम 2.0 के तहत लंबित मामलों के निपटान में महत्वपूर्ण प्रगति हासिल की। जबकि 414470 फाइलों के एक निर्धारित लक्ष्य से अधिक 5 लाख से अधिक फाइलों  की समीक्षा की गई, 95788 से अधिक फाइलें जो अपना उद्देश्य खो चुकी हैं, उन्हें हटा दिया गया है। इसके अलावा लगभग 2806 ई-फाइलों की बंद करने के लिए समीक्षा की गई और 2794 से अधिक प्रमाणित ई-फाइलों के नियमित मामलों के त्वरित निपटान की सूचना दी गई। इसके साथ ही शिकायतों के दायरे में, ईपीएफओ ने 2408 शिकायतों के निर्धारित लक्ष्य में से लगभग 2390 जन शिकायतों का निपटारा किया है।
स्वच्छता अभियान 2.0 के दौरान ईपीएफओ ने शहरी, अर्ध-शहरी और दूरदराज के क्षेत्रों की विभिन्न श्रेणियों में 16 अभियान स्थलों की पहचान की थी, जो अपने भौतिक बुनियादी ढांचे और कामकाजी माहौल में बड़े बदलाव के तहत चले गए हैं। इसके साथ ही ईपीएफओ ने 726 स्थलों के लक्ष्य के विरुद्ध 945 स्थलों में अभियान चलाया और स्क्रैप और अन्य अनुपयोगी सामग्री के निपटान से लगभग 19 लाख रुपये की आमदनी की।
ईपीएफओ ने विशेष अभियान के दौरान सर्वोत्तम कार्य प्रणालियों को अपनाने के लिए विशेष पहल की है। क्षेत्रीय कार्यालय, चंडीगढ़ ने फेस ऑथेंटिकेशन एप्लीकेशन के माध्यम से अपाहिज /लकवाग्रस्त पेंशनभोगियों के जीवन प्रमाण को उनके घरों में करने के लिए एक अभियान शुरू किया है। इसके अलावा क्षेत्रीय कार्यालय, जोधपुर और क्षेत्रीय कार्यालय गोरखपुर ने वृद्धों और विशेष रूप से दिव्यांगों को व्हीलचेयर की सुविधा प्रदान करने की पहल की है। क्षेत्रीय कार्यालय, राजकोट ने वृद्धों/विशेष रूप से दिव्यांग पेंशनभोगियों के घरों में उनके जीवन प्रमाण  की सुविधा के लिए "जीवन प्रमाण रथ" नामक एक पहल शुरू की है।
सूक्ष्म, लघु एवं मध्यम उद्यम मंत्रालय
सौर क्षेत्र में ऊर्जा व्यापक सेक्टरों को लाभ पहुंचाने की विशाल क्षमता है: श्री नितिन गडकरी
नवोन्मेषी और आर्थिक रूप से व्यवहार्य बिजनेस मॉडलों को अपनाएं जो सभी सेक्टरों की सहायता कर सकते हैं: श्री नितिन गडकरी की सौर उद्योग प्रतिनिधियों से अपील
केंद्रीय एमएसएमई एवं सड़क परिवहन तथा राजमार्ग मंत्री श्री नितिन गडकरी ने सौर ऊर्जा क्षेत्र में अवसरों को समझने के लिए आज महा सोलर संगठन के सदस्यों के साथ वीडियो कांफ्रेंसिंग के जरिये बैठक की।
मंत्री ने सौर ऊर्जा के महत्व को रेखांकित किया और कहा कि इस क्षेत्र में असीम संभावनाएं हैं और यह बिजली की लागत में उल्लेखनीय रूप से कमी लाने में सहायता कर सकता है। उन्होंने यह भी उल्लेख किया कि कृषि, वेयरहाउसिंग आदि जैसे क्षेत्र ऊर्जा व्यापक सेक्टर हैं और सिंचाई के लिए सोलर वाटरपंप तथा कोल्ड स्टोरेज के लिए सौर बिजली जैसी सौर ऊर्जा का समुचित वाणिज्यिक उपयोग बिजली की लागत में कमी लाने की दिशा में योगदान दे सकता है।
केंद्रीय मंत्री ने घरेलू उत्पादन द्वारा विदेशी आयातों का स्थान लेने के लिए आयात प्रतिस्थापन के साथ-साथ निर्यात वृद्धि की आवश्यकता पर भी जोर दिया। उन्होंने रेखांकित किया कि भारत अभी भी ऊर्जा दक्ष सोलर पैनलों का आयात करता है और विनिर्माताओं को ‘मेक इन इंडिया‘ उत्पादों की सहायता से भारत को आत्म-निर्भर बनाने के लिए प्रोत्साहित किया।
मंत्री ने उल्लेख किया कि वर्तमान आर्थिक अस्थिरता से निपटने के लिए एमएसएमई सेक्टर को बेहद जरुरी प्रोत्साहन प्रदान करने के लिए सरकार ने विशेष आर्थिक पैकेज के तहत कई उपायों की घोषणा की है: आनुषंगिक मुक्त ऑटोमैटिक ऋण सहित आत्मनिर्भर भारत अभियान जो बिना अतिरिक्त संपाश्र्विक उपलब्ध कराये, एमएसएमई को कार्यशील पूंजी में 20 प्रतिशत की वृद्धि करने में सक्षम बनायेगा।
श्री गडकरी ने उद्योग के प्रतिनिधियों से कुछ नए, नवोन्मेषी तथा आर्थिक रूप से व्यवहार्य बिजनेस मॉडल प्रस्तुत करने का आग्रह किया, जिन्हें निम्न लागत टिकाऊ ऊर्जा उपलब्ध कराने के लिए कृषि, वेयरहाउसिंग आदि जैसे विभिन्न क्षेत्रों में कार्यान्वित किया जा सकता है। उन्होंने कहा कि इससे न केवल विभिन्न क्षेत्रों में ऊर्जा की लागत कम करने में मदद मिलेगी बल्कि ‘मेक इन इंडिया‘ पहल को आवश्यक प्रोत्साहन भी प्राप्त होगा।
उन्होंने विचार व्यक्त किया कि ज्ञान को संपदा में रूपांतरित करने के लिए उद्योग को नवोन्मेषण, उद्यमशीलता, विज्ञान एवं प्रौद्योगिकी, अनुसंधान कौशल तथा अनुभवों पर अधिक फोकस करना चाहिए।
मंत्री ने स्मरण किया कि जापान की सरकार ने चीन से जापानी निवेशों को वापस लेने तथा अन्यत्र कहीं निवेश करने के लिए अपने उद्योगों को विशेष पैकेज की पेशकश की है। उन्होंने कहा कि भारत के लिए यह देश में निवेश आकर्षित करने का एक अवसर हो सकता है।
पूछे गए कुछ प्रश्नों तथा दिए गए कुछ सुझावों में निम्नलिखित शामिल थे: सीएलसीएसएस स्कीम के तहत प्रौद्योगिकी की सूची में सोलर पीवी को शामिल करना, नई एमएसएमई परिभाषा में टर्नओवर सीमा का संशोधन, विनिर्माण को प्रोत्साहित करने एवं आयात को कम करने हेतु एमएसएमई के लिए निर्यात पर सब्सिडी आदि।
श्री गडकरी ने प्रतिनिधियों के प्रश्नों का उत्तर दिया तथा सरकार से सभी संभव सहायता का आश्वासन दिया।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को लगभग 184.53 करोड़ टीके प्रदान किये गए
राज्यों/केंद्र शासित प्रदेशों के पास अभी भी 16.16 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,84,53,57,015
|
|
शेष टीके
|
|
16,16,82,006
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 184.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 16.16 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
उपभोक्ता कार्य, खाद्य एवं सार्वजनिक वितरण मंत्रालय
खरीफ विपणन सीजन 2020-21 के दौरान न्यूनतम समर्थन मूल्य  का क्रियान्वयन
वर्तमान खरीफ विपणन सीजन  2020-21 के दौरान, सरकार ने अपनी मौजूदा न्यूनतम समर्थन मूल्य  योजनाओं के अनुसार किसानों से एमएसपी पर खरीफ 2020-21 फसलों की खरीद जारी रखी है, जैसा कि पिछले सत्रों में किया गया था।
|
|
खरीफ 2020-21 के लिए धान की खरीद पंजाब, हरियाणा, उत्तर प्रदेश, तेलंगाना, उत्तराखंड, तमिलनाडु, चंडीगढ़, जम्मू और कश्मीर, केरल, गुजरात, आंध्र प्रदेश, ओडिशा और महाराष्ट्र जैसे राज्यों/ केंद्र-शासित प्रदेशों में सुचारु रूप से चल रही है। पिछले वर्ष के 258.02की तुलना में इस वर्ष  304.00एलएमटी से अधिक धान की खरीद की जा चुकी है और इस प्रकार पिछले वर्ष के मुकाबले धान खरीद में 17.82 प्रतिशत की वृद्धि दर्ज की गयी है। 304.00एलएमटी की कुल खरीद में से अकेले पंजाब ने 202.38एलएमटी का योगदान दिया है, जो कुल खरीद का 66.57% है।
|
|
वर्तमान में जारी केएमएस खरीद संचालन के तहत 57395.74करोड़ रुपये मूल्य के धान की खरीद की गयी है और इससे लगभग 27.18लाख किसान लाभान्वित हुए हैं।
इसके अलावा, राज्यों के प्रस्ताव के आधार पर तमिलनाडु, कर्नाटक, महाराष्ट्र, तेलंगाना, गुजरात, हरियाणा, उत्तर प्रदेश, ओडिशा, राजस्थान और आंध्र प्रदेश राज्यों के लिए मूल्य समर्थन योजना  के तहत खरीफ विपणन सीजन 2020 के दौरान 45.24 एलएमटी दालों और तिलहनों की खरीद के लिए भी मंजूरी दी गई थी। इसके अतिरिक्त, आंध्र प्रदेश, कर्नाटक, तमिलनाडु और केरल राज्यों के लिए 1.23 एलएमटी कोपरा  की खरीद के लिए भी मंजूरी दी गई थी। अन्य राज्यों / केंद्र-शासित प्रदेशों के लिए, पीएसएस के तहत दलहन, तिलहन और कोपरा की खरीद-प्रस्तावों की प्राप्ति पर मंजूरी दी जाएगी ताकि वर्ष 2020-21 के लिए राज्य नोडल एजेंसियों के माध्यम से केन्द्रीय नोडल एजेंसियां इन फसलों के एफएक्यू ग्रेड की खरीद, अधिसूचित एमएसपी पर सीधे पंजीकृत किसानों से कर सकें, यदि संबंधित राज्यों/केंद्र-शासित प्रदेशों में अधिसूचित फसल अवधि के दौरान फसलों की बाजार दर एमएसपी से कम हो जाती है।
सरकार ने अपनी नोडल एजेंसियों के माध्यम से 24 नवम्बर, 2020 तक 81813.04एमटी मूंग, उड़द, मूंगफली की फली और सोयाबीन की खरीद की है, जिसका एमएसपी मूल्य 441.74करोड़ रुपये है और इससे तमिलनाडु, महाराष्ट्र, गुजरात, हरियाणा और राजस्थान के 47160 किसानों को लाभ मिला है।
इसी तरह, 24नवंबर, 2020 तक 52.40 करोड़ रुपये के एमएसपी मूल्य पर 5089एमटी कोपरा  की खरीद की गयी है, जिससे कर्नाटक और तमिलनाडु के 3,961 किसान लाभान्वित हुए हैं जबकि पिछले वर्ष इसी अवधि के दौरान 293.34एमटी कोपरा की खरीद की गई थी।। कोपरा और उड़द के संदर्भ में, अधिकांश प्रमुख उत्पादक राज्यों में खरीद दर एमएसपी से अधिक है। खरीफ दलहन और तिलहन के संबंध में राज्य/संघ शासित प्रदेश की सरकारें आवक के आधार पर अपनी तय की गयी तिथि से खरीद शुरू करने के लिए आवश्यक तैयारी कर रही हैं।
|
|
पंजाब, हरियाणा, राजस्थान, मध्य प्रदेश और तेलंगाना, आंध्र प्रदेश, महाराष्ट्र और हरियाणा राज्यों में एमएसपी के तहत बीज कपास  की खरीद का कार्य सुचारू रूप से चल रहा है। 23नवम्बर, 2020 तक 7162.88करोड़ रुपये मूल्य की 2408501कपास गांठों की खरीद की गई है, जिससे 484352किसान लाभान्वित हुए हैं।
|
|
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़ टीके लगाए जा चुके हैं
बीते चौबीस घंटों में 4,358 टीके लगाए गए
भारत में सक्रिय मरीजों की संख्या 57,410 है
सक्रिय मामलों की दर 0.13 प्रतिशत है
स्वस्थ होने की वर्तमान दर 98.69 प्रतिशत है
बीते चौबीस घंटों में 12,932 लोग स्वस्थ हुए,अब तक स्वस्थ हुए कुल लोगों की संख्या 4,43,35,977 है
पिछले 24 घंटों में 9,355 नए मामले सामने आए
दैनिक सक्रिय मामलों की दर 4.08 प्रतिशत है
साप्ताहिक सक्रिय मामलों की दर 5.36 प्रतिशत है
अब तक 92.60 करोड़ जांच की जा चुकी हैं,बीते चौबीस घंटों में 2,29,175 जांच की गई